Vanjaar wil ons jou bekendstel aan ‘n hele klomp Bybelkarakters en na elkeen se profile kyk. Hulle elkeen het ’n baie interessante profile. Daar is die vroom godsdienstiges, dié wat God glad nie geken het nie, die oneerlikes, die hoëkoppe, die twyfelaars, die profete, die armsaliges, die kerkmense, die verraaiers, die soekendes en die eenvoudige gelowiges – ‘n heerlike mix van profiles wat jy ook in jou omgewing kan kry.
Faceboek – Vriende van God is gemodelleer op Facebook. Elke ontmoeting draai om ’n Bybelkarakter en sy of haar PROFILE, met selfs ‘n foto daarby. Interessante Bybelgedeeltes oor die Bybelkarakter is onder INFO. Op die WALL kan jy lees wat ander mense vir die betrokke Bybelkarakter sê, en daar is plek waar jy self vir die karakter iets kan neerskryf. Daar is ook nog ander foto’s van die karakter op die WALL.
By die CHATBOKS kan jy saamgesels oor die karakter en wat sy of haar profile vir jou as Christen vandag beteken. By CONNECT kry jy die geleentheid om met God, ander mense en jou omgewing te connect, want dit is belangrik dat ‘n mens nie op ’n eiland sal leef nie, maar werklik sal connect. Ons hoop dat jou profile aan die einde van die jaar anders sal lyk as aan die begin van die jaar – dat mense vir Jesus in jou profile sal raaksien. Jesus verwelkom jou nou by die vriende van God – want Hy wil jou vriend wees!